Joyce Echaquan

Manawan/Wemotaci 
Joyce Echaquan, Diane Dubé icinikasoriwa okawia kaie Michel Echaquan ki icinikasoriwa otawia. 7 taciriwa onitcanica, Carol Dubé icinikasoriwa witcitacikemakana. 37 tato piponesipan ka poni pimatisitc akosikamikokw CHRDL ka icinikatek.

 Ka ki isparik 
Enko naha iskwew e ki nekatcitatc akosiwikamikokw Coriet nac e ki ponipimatisitc. Akosi tehepan ko, ki mamitohiko otakosiwin, mocak ki matcetacohakaniwiw. Ki matcetacohakaniwikopon ka osteni kicikarik omitcimiocik ici akosikopon. Ni tca apitc 28 ka tato konakisiritci kakone pisimw 2020 ka tato piponikarik  ki matcepitam takapikenikaniw ka pamiwotakaniwok kitci misinacteparitc tan e totowakaniwitc, 2 mackikirinikweca e totakotc kaie peikw mackikiriniwa. Irin kotc e ki nekasimakaniwitc e wi pitoskohakaniwitc mackikiriw aka ka miro totakotc, ata ki witam nama aric ki otci pamitowakaniwiw. Kaskina wiec ki aitakaniwiw e paporotakotc anihi ka ntokohieritci. Otanisa kirika ki ntowapamikokopon e nta kiskerimikotc ka wapamatc anaha ickwecic tekci aka e matciritci ki sekisiw aci tekci e makatetoneritci kirika e micta takisiritci. Irinikotc apitisiriwa wiak. Ki sa sekamo anaha ickwecic. Nac wictawa Jemima Dubé ki ntowapamiko e nta natowikiskerimatc kewir. 

Kaskina wiec ki mamowihitowinaniwon nehirowiskak e mikowerimakaniwitc ka ki aiciwitc e kitimakerimakaniwitc.

 Kice okimawinik  
Aci peiko pipona esko ki orowiparik kitci masinahikan "Commission Viens" ka ki atotakaniwitcik kitci wectakaniwokw irakonike masinahikan otci nehirowisiwok ka nekatcihakaniwitcik otci, kitci ki poniparik kaskina wiec, akosiwikamikok, tipaskonikewinik, takonikerinik aka tca e ki otci tapwetak kice okimaw "Legault" e ki itetc, nama pot takonotike nekatcihitowin/nekasimiwewin kepek askik.

 ke iti aisparik 
Kata natowi kiskeritcikatew tan mia e ki aiciwitc kirika kata nta kiskeritcikatew wiak itekera kitci nanakatcitakanionik kekwariw ka ki nipahikotc mia. Peikw mackikirinikwecic ki wepakonakaniwiw aric itepanak matci kiapatc nicw kitci wepakonakaniwitcik, neta ka otamirotcik akosiwikamikok. 

Atikamekw okimawok ki nikickwewokw kepek kice okimawa "Legault" kitci natowi totakik kitci ki nihiparik anihe ka aisparitcik nehirowisiwokw, ka mitci totowakaniwitcik orina ka wi cikerimakaniwitcik ntokohiewinik itekera. Nictam ki wi nikickowew "Legault" nehi ka nikanipiritci nehirowisi okimawa Ghislain Picard, nama aric ki otci niheritam, ki itew Picard, tipirowe atikamekw okimawa kitci nikickowakaniwiritci nehi kirowe ka ki takickakoritci ni e ki iciwepanik neta akosiwikamikok Joliette. 

Principe de Joyce ki otamirotakaniwon, Manawaniriniwok e ki mawotcitakaniwonik e ici ntoweritakik kitci ki miro nitokohakaniwitcik kitci ki miro icatcik wiec ka ici witcihiwaniwok. Ekoni apitc 24 namekosi pisimw 2020 ka tato piponikak ka oreritakik kice okimaw kepek aka e wi otapinak aniheriw ka wi ici irakoniketcik kaskina nehirowisiwa otci. Radio-Canada otipatcimowin.
Kiapatc nitoweritcikatew awacamec kitci otapinikatek anihe masinahikan Principe de Joyce
Kiapatc anotc (9 ka tato kanekisitc kenositc pisimw 2021 ka tato piponikak) arimotam Manawani okimaw aka kitci onikaniwok kiapatc kitci otamirotakaniwok anihe Principe de Joyce Espaces autochtones e ki actatc. Ekoci tapwatcikekw.
Tipatcimo masinahikan Le Devoir iskwew ka otamirotc atisokew kewir tan e ki pe isparitc esko niheriw e ki iciwepisitc Joyce.

 Ka ici arimotcikateki kotakihik 
vignette|Le marcheur pèlerin Jasmin Lafortune|upright
Kaskina wec ki arimomakaniwiw Joyce Echaquan, ketcinatc kaskina awik kiskerimetike kirika Manawan atikamekokw. Tepirak kata pitikesinahikatew Joyce Echaquan pamikicikepatcikanik.

Kecpin wi tapwatcikewonen ekoci ota ica. Peikw iriniw ka matceakotetc otci Joyce.

Ekota ota kotak e ici arimomakaniwitc ni apitc ka 2 kicikak pitci pipon pisimw 2020 ka tato piponikak.

Radio-Canada kitotakan, Eruoma Awashish ka petakositc e aiarimotak kekwariw ka ki ocitatc otci Joyce Echaquan. Ota ici makona.
Kotak masinahikan Joyce e ici arimomakaniwitc Le journal La Presse "Extrait d’une lettre de Natasha Kanapé Fontaine adressée à Deni Ellis Béchard"
MACLEANS masinahikan ka ki orowiparik, 50 irik e tacitcik kanata askik tarasak ka witcitatcik kowiskw kitci icinakok pimatisiwin.
Konrad Sioui, arimomew kiapatc Joyce Echaquan, "Tout le monde en parle" ici nokosiw.
Masinacteparitcikanicicik Youtube ka icinikatek kirika arimomakaniwiw Joyce Echaquan, ekota ota.
Carol Dubé kewir nokosihakaniwiw ota.
Ka witcikatek pitc ke kitciparik e ntotowakaniwitcik witcicana kaie akosiwikamikokw ka ki peciwamatcik Joyce. Ekoci tapwata.
Aci kiskeritakosiw mackikirinikwew, aci ki wirakaniwiw. Paule Rocray icinikaso. Enko nehi Joyce e ki nekasimikotc kirika e ki nekatcihikotc epwamici poni pimatisitc nete akosiwikamikok Joliette. Ekoni apitc ka arimitakositc nahwe iskwew, ka mitatc aniheriw mackikirinikwe irapitisiwiniw e ki arimitakosihatc, tekci tca ki itew wir otitoin ni apitc ka 17 konakisiritci otatakon pisimw 2021 ka tato piponikak.

 Ka iti aitotcikatek  
Peikw iriniw ki matceakotew otci Joyce Echaquan, tepirak e wi nta kipitanak wapikoniriw nete tcipaikamikok taci e ki ici rikwaskatakaniwitc anohwe Joyce. 14 namekosi pisimw 2020 ka tatopiponikak ka pe matcatc. 26 namekosi pisimw ki pe mitapew Manawanik. Mitcet ki pe natci witcewko atikamekwa e sokiteheckwatcik kirika e kacteritakik niheriw ka totamoritci otci nehirosiwa. Jasmin Lafortune icinikaso nahwe iriniw. Ocima ki pe ntowapamiko notcimik ka pe aitatc kirika otiskwema ki pe nosinehiko. Niheriw tca ocima, otapan ko ka nipawkaniwokw enkoweriw e ki erowek taci pe nipatcik mekwatc notcimik e mi aitatc. 

Ka pe takocinitc Manawanik, ki wectakaniwoniw kitci ki aimhikotc okimawa Paul-Émile Ottawa. Okimaw ki witam epitc kicteritakonik aniheriw ka totak. Coweritcikaniw ki mirew, micta mirotakoniw e ki itasinahiketc e ki atoskemotc kitci masinaskisikaterik. Mikona kirika wikwamotariw ki mirakaniwiw e cawerimakaniwitc, nac ki iti makocaniwon notcimicik.

 Ka arimitakosinaniwok  
Aci kitciparin kitci petowakaniwitcik ka ki peciwamatcik Joyce Echaquan, otcirowemakana ki nta arimwewok tan e ki ici kiskerimatcik kaie kitci witakik tan e itatisorisona. Witcewakana Carol Dubé, otanisa Marie-Wasianna Echaquan-Dubé, okawia Diane Dubé, ocima Stéphane Echaquan, okowimesa Paméla Dubé-Flamand kirika Évangeline Bellemare ki petowakaniwokw. 
Ekoni a pitc:           

- 13-14 Wapikon pisimw 

- 17 nac 20 Wapikon pisimw 

- 25 nac 28 Wapikon pisimw 

- 31 Wapikon pisimw nac 2 Otehimin pisimw 

Tato tipahikan : kotc e 9 tipahikanemikak 

Ekota neta : Palais de justice de Trois-Rivières (salle 2.24), 850 Rue Hart à Trois-Rivières, G9A 1T9

Tipatcimomasinahikana:
Radio-Canada 
Espaces autochtones 
Le Nouvelliste
Le Devoir omasinahikan
17 ka tato konakisitc Otatakon pisimw ka 2021 ka tato piponikak, mackikirinikwecic ki arimitakosiw osam e ki nekasimatc otakosikana Joyce Echaquan. Ki tca itew tekci wir ototoin e tci ki iciepasiritci. Ekota tca e ici arimomakaniwitc. 

Tipatcimo masinahikan Le Nouvelliste ni apitc ka ocki pataskicik ka pe pipok 2022. Itasinatew otcirowemakana e ki oramakaniwiritci ka ki mawotci kiskeritakosiritci ohwe ka ki pe tatopiponikak 2021. 
 Opitciwan 

Tipanictawin:E matcectakaniwok‎